open-index/open-wikipedia-markdown huggingface dataset:
Harry Alfthan

**Harry Uno Alfthan** (13. lokakuuta 1884, Vaasa – 26. tammikuuta 1955, Helsinki) oli suomalainen ratsuväenupseeri ja kenraalimajuri.

## Perhe ja opinnot
Harry Alfthanin vanhemmat olivat eversti Ernst Alfthan ja Ingeborg Maria Wolff. Alfthan meni Suomen kadettikouluun 1900, valmistui ylioppilaaksi 1904 ja siirtyi Keisari Nikolain ratsuväkiopistoon 1902 ja valmistui kornetiksi 1908.

## Palvelus Venäjän armeijassa
Venäjän armeijassa Alfthan yleni luutnantiksi 6. Kljastitsyn husaarirykmentissä, jossa palveli ensimmäiseen maailmansodan ajan. Hän yleni ratsumestariksi 1917.

## Palvelus Ukrainan armeijassa
Venäjän lokakuun vallankumouksen jälkeen Alfthan liittyi Ukrainan armeijaan Kaarlo Kivekkään johtamaan divisioonaan ja osallistui taisteluihin venäläisiä vastaan ja yleni everstiluutnantiksi helmikuussa 1918.

## Palvelus Suomessa
Hän palasi Suomeen ja liittyi armeijaan majurina sisällissodan jälkeen 5. elokuuta 1918 ja toimi Hämeen ratsurykmentin komentajan apulaisena. Sotien välisen aikana Alfthan komensi hyökkäysvaunurykmenttiä 1919–1921 ja palveli Uudenmaan rakuunarykmentin komentajan apulaisena 1921–1927. Ratsuväkiprikaatin esikuntapäällikkönä hän oli 1927–1928. Uudenmaan rakuunarykmenttiä hän komensi vuodesta 1928 alkaen.

## Talvi- ja jatkosota
Talvisodan aikana Alfthan toimi Uudenmaan rakuunarykmentin komentajana Karjalankannaksella ja ratsuväkiprikaatin komentajana Laatokan pohjoispuolella. Hän sai ylennyksen kenraalimajuriksi hiukan ennen jatkosotaa 6. kesäkuuta 1941. Sodan loppuajan hän oli Helsingin varuskunnan päällikkö. Alfthan erosi armeijasta sodan jälkeen 1946. Alfthan oli korkeimman oikeuden sotilasjäsen 1941–1954. Hän kuoli Helsingissä 1955.

## Katso myös
*Kaarlo Kivekäs
*Lars von Hellens
*Frans Helminen
*Viktor Simolin
*Leo Magnus Schwanck

## Lähteet
* https://runeberg.org/kuka/1954/0032.html

### Viitteet
Mediuutiset

**Mediuutiset** oli vuonna 1998 perustettu terveydenhuollon sitoutumaton uutislehti. Se oli suunnattu erityisesti lääkäreille, apteekkialan ammattilaisille ja terveydenhuollon päättäjille.

*Mediuutiset* julkaisi 35 numeroa vuodessa, ja sen osoitteellinen jakelulevikki oli 2016 noin 23 000 kappaletta.

Lehtikonsepti syntyi 1994, jolloin perustettiin *[[Dagens Medicin]]* Ruotsiin. Nykyisin Medicine Today Internationaliin kuuluvat myös sisarlehdet Tanskassa, Norjassa ja Puolassa.

*Mediuutiset*-lehden omisti puoliksi Medicin Today International (Bonnier) ja suomalaisia ammattilehtiä kustantava Talentum, kunnes se myytiin kokonaan Alma Medialle kesäkuussa 2017. 

Alma lopetti lehden marraskuussa 2024 käytyjen muutosneuvottelujen tuloksena. Mediuutisten viimeinen printtinumero ilmestyi 13. joulukuuta 2024 ja verkkouutisten päivittäminen lakkasi 31. joulukuuta 2024. *Mediuutisten* verkkosivut ja sovellus sulkeutuivat vuoden 2025 helmikuussa. Vanhat Mediuutisten sisällöt siirtyivät *Kauppalehden* arkistoon ja näköislehdet *Kauppalehden* Lehdet-osioon. 

## Päätoimittajia
* Pentti Kiiski 1998–2003
* Olli-Pekka Tiainen 2003–2005
* Elina Yrjölä 2006–2009
* Kimmo Seppälä 2009–2011
* Kati Haapakoski 2011–2015
* Anna Niemelä 2015–2019
* Anne Lahnajärvi 2019–2024

## Lähteet

## Aiheesta muualla
* Mediuutisten verkkosivut
Markkinaselluloosa

**Markkinaselluloosa** on selluloosaa, jota selluloosaa valmistava tehdas ei anna samaan yhtiön sisällä paperin tai kartongin valmistukseen tai myy yhtymän sisäisillä kaupoilla saman konsernin muille yrityksille tai yhteistyökumppanin yrityksille. Koska selluloosan hinta vaihtelee jyrkästi, on monissa paperiteollisuusyhtymissä hintariskiä jaettu siten, että osa selluloosasta tuotetaan itse omaa tuotantoa varten ja osa ostetaan tai myydään.

On olemassa myös kahden tai useamman paperiteollisuusyhtiön yhteisyrityksiä, joilla ei ole omaa selluloosan jatkojalostusta paperiksi tai kartongiksi, vaan ne tuottavat selluloosaa ensisijaisesti omistaville emoyrityksilleen ja toissijaisesti myyntiin markkinaselluloosaksi. Tällainen selluloosaa valmistava yhteisyritys on esimerkiksi UPM-Kymmenen ja Metsäliitto-konsernin Metsä-Botnia.
Jeff Piccard

**Jeff Piccard** (s. 16. joulukuuta 1976 Les Saisies, Ranska) on ranskalainen entinen alppihiihtäjä. 

Kaudella 2007-2008 hän toimi Rukan alppikoulussa Kuusamossa valmentajana. Kilpailijaurallaan hän oli maailmancupissa parhaimmillaan 11. Park Cityn suurpujottelussa marraskuussa 1996. Nuorten MM-kilpailuissa hän saavutti pronssia suurpujottelussa Vossissa 1995. Hänellä on myös useita Ranskan mestaruusmitaleja suurpujottelussa ja supersuurpujottelussa. Kuusamossa hän aloitti työnsä syksyllä 2007.

## Lähteet
*
Ajan päivin, ajan öin (kappale)

__NOTOC__
**Ajan päivin, ajan öin** on Pate Mustajärven single ja samannimisen albumin nimikappale vuodelta 2005. Sen on säveltänyt Yö-yhtyeestä tuttu Olli Lindholm ja sanoittanut Pauli Hanhiniemi (mm. Kolmas Nainen). Kappale tehtiin alun perin mittatilaustyönä Kaukokiidolle, ja se soi pitkin vuotta 2005 Kaukokiidon radiomainoksessa Iskelmäradiossa ja Radio Novassa. Laulu julkaistiin singlenä 9. helmikuuta, ja siitä on tullut yksi tunnetuimpia Mustajärven hittejä. Kappale nousi Suomen virallisen listan kahdeksannelle sijalle.

Kappaleesta tehtiin myös musiikkivideo, joka näytettiin 10. huhtikuuta 2005 Levyraati -ohjelmassa. Video voitti yleisöäänestyksen.

Musiikkityyliltään "Ajan päivin, ajan öin" on eräänlainen sekoitus country-, iskelmä- ja rautalankamusiikkia.
__notoc__
## Kappaleet
# 

## Tekijät
### Muusikot
* Pate Mustajärvi: laulu
* Jyrki Telilä: kitarat
* Jari Latomaa: kitara, koskettimet, taustalaulu, perkussiot
* Mikko Kangasjärvi: koskettimet, haitari
* Anu Matilainen: viulut
* Jaan Wessman: basso
* Antti Mäkinen: rummut

### Muut
* Tuottajat: Jari Latomaa & Mikko Kangasjärvi
* Äänitetty ja miksattu Deerhouse Studiolla 2004
* Äänittäjä ja miksaaja: Jari Latomaa
* Valokuva: Harri Hinkka
* Graafinen suunnittelu: Kari

## Lähteet
Uhka (vuoden 2006 elokuva)

**Uhka** (, ”Ne”) on ranskalainen kauhuelokuva vuodelta 2006. Sen ovat käsikirjoittaneet ja ohjanneet David Moreau ja Xavier Palud.

Olivia Bonamy esittää nuorta opettajaa Clementineä, joka on vastikään muuttanut Ranskasta idylliseen maalaiskartanoon lähellä Bukarestia miesystävänsä Lucasin (Michaël Cohen) kanssa. Pariskunta herää keskellä yötä outoihin ääniin ja joutuu muukalaisten hyökkäyksen kohteeksi.

Elokuvan alussa todetaan sen perustuvan tositapahtumiin. Moreau ja Palud kirjoittivat sen Tšekkoslovakiassa kuulemansa itävaltalaisparin kokemuksista kertovan tarinan perusteella.

## Arvioita
*Helsingin Sanomien* Leena Virtanen kirjoitti elokuvan tv-esityksen alla 2012: ”Nyt pitää olla tarkkana, etten pilaa yhtään hetkeä illan elokuvasta. Ranskalaisten David Moreaun ja Xavier Paludin trilleri *Uhka* (2006) on huolellinen rakennelma, jonka jännitteet perustuvat juuri siihen, että katsojalla ei ole mitään hajua, mitä on tapahtumassa.” *Turun Sanomien* Päivi Valotien mielestä *Uhkan* yritteliäät tekijät ovat ymmärtäneet, että kauhuelokuvissa ei yleensä ole kammottavaa se, mitä valkokankaalla näytetään vaan se, mitä katsoja saa itse kuvitella. Yhdentekevää on hänestä tekijöiden vakuuttelu tarinan tosipohjaisuudesta: ”Rakeista käsivarakuvaa, valjuja värejä ja tehokkaita näkökulmaotoksia kerrontakeinoinaan varsin onnistuneesti käyttävä Uhka toimii tarpeeksi hyvin omillaankin.” 
Samaa mieltä on MTV3:n Outi Heiskanen, jonka mielestä *Uhkan* valttikortti on sen maltillinen 77 minuutin pituus: ”Vain reilun tunnin mittaisesta trilleristä on leikattu löysät pois. Nuoren parin arjen kuvailun jälkeen saapuu yö, jonka sysimusta salaisuus varastaa katsojan mielenkiinnon tehokkaasti.”

## Lähteet
Alppihiihdon maailmanmestaruuskilpailut 1962

**17. [[alppihiihdon maailmanmestaruuskilpailut]]** järjestettiin Ranskan Chamonix’ssa 10.–18. helmikuuta 1962.

## Miehet
### Syöksylasku






### Suurpujottelu






### Pujottelu






### Alppiyhdistetty






## Naiset
### Syöksylasku






### Suurpujottelu






### Pujottelu






### Alppiyhdistetty






## Mitalitaulukko
&nbsp;&nbsp;&nbsp;&nbsp;&nbsp;&nbsp;Isäntämaa

## Lähteet
* FIS:n tietokanta
Jim Gilmore

**James Stuart ”Jim” Gilmore III** (s. 6. lokakuuta 1949 Richmond) on  Virginian kuvernöörinä toiminut republikaanipoliitikko. 

Vuonna 1997 Gilmore, joka vuonna 1993 oli valittu Virginian oikeusministeriksi, voitti vastaehdokkaansa Don Beyerin Virginian kuvernöörinvaaleissa. Hän toimi kuvernöörinä vuoteen 2002. Hän pyrki republikaanien presidenttiehdokkaaksi vuoden 2008 vaaleihin, mutta vetäytyi ehdokaskilpailusta jo kesällä 2007, ennen esivaaleja. Vuonna 2008 hän oli ehdolla Yhdysvaltain senaattiin Virginiasta, mutta hävisi vaalit Mark Warnerille.

## Lähteet

## Aiheesta muualla
Venosa

**Venosa** on kunta Potenzan maakunnassa, Basilicatan alueella Etelä-Italiassa. Sen asukasluku on 11&nbsp;863 (2015).

## Historia
### Antiikki

Nykyisen Venosan paikalla tai lähellä oli alun perin samnilaisten asutus. Nykyisen kaupungin nimi on muuntunut latinalaisesta nimestä *Venusia*, jonka kaupunki sai vuonna 291 eaa., jolloin roomalaiset valtasivat paikan ja perustivat sinne siirtokunnan. Antiikin Venusian arkeologinen alue sijaitsee noin kilometrin nykykaupungista koilliseen.

## Kuuluisia venosalaisia

* Marcus Claudius Marcellus – sotapäällikkö
* Carlo Gesualdo – säveltäjä
* Horatius – runoilija
* Rocco Talucci –  arkkipiispa.

## Lähteet

## Aiheesta muualla
Wasalandian seisake

**Wasalandian seisake** (, ) oli henkilöliikenteen käyttöön tarkoitettu seisake Vaasan radalla. Liikennepaikka sijaitsi Vaasan kaupungin alueella Wasalandian huvipuiston tuntumassa noin 2,2 kilometrin päässä Vaasan rautatieasemalta Vaskiluodon suuntaan. Liikennepaikalle kulki osa Seinäjoen ja Vaasan välillä kulkevista junavuoroista.

Seisake muodostui puukantisesta matalasta matkustajalaiturista, joka sijaitsi lyhyen kävelymatkan päässä Wasalandiasta.

Liikennepaikka poistui Ratahallintokeskuksen liikennepaikkaluettelosta 5. kesäkuuta 2005 julkaistun uuden liikennepaikkaluettelon myötä. Henkilöliikenne oli loppunut jo joulukuussa 1992.

## Lähteet

## Aiheesta muualla
* Vaunut.org: kuva Wasalandian seisakkeelta
Elää ja kuolla L.A:ssa

**Elää ja kuolla L.A:ssa** (**) on William Friedkinin ohjaama toimintaelokuva vuodelta 1985. Elokuvan käsikirjoitti entinen salaisen palvelun agentti Gerald Petievich William Friedkinin kanssa. Elokuvan pääosissa olivat William Petersen ja Willem Dafoe.

Elokuva kertoo Richard Chancesta, jonka partneri Jim Hart on jäljittänyt julmaa rahanväärentäjää Rick Mastersia. Hart pääsee Mastersin jäljille, mutta menettää henkensä. Chance löytää seuraavana päivänä murhatun partnerinsa vannoen kostoa tämän kuolemasta. Hän saa parikseen John Vukovichin, jonka kanssa hän alkaa jäljittää Mastersia. Chance on valmis rikkomaan lakeja sekä tekemään mitä tahansa saadakseen Mastersin kiinni ja kostaakseen tälle.

## Näyttelijät

* William Petersen - Richard Chance
* Willem Dafoe - Rick Masters
* John Pankow  - John Vukovich
* Debra Feuer - Bianca Torres
* John Turturro - Carl Cody
* Dean Stockwell - Bob Grimes

## Arvioita
*[[Video-opas|Video-oppaassa]]* vuodelta 1994 Bello Romano kutsuu elokuvaa totaalisen kyyniseksi, moderniksi kyttäleffaksi ja antaa sille neljä tähteä viidestä, mikä vastaa sanallista arviota ”erinomainen”.

## Lähteet

## Aiheesta muualla
*
Open Dynamics Engine

**Open Dynamics Engine (ODE) ** on vapaan lähdekoodin fysiikkamoottori. Sen päätoiminnot ovat jäykän kappaleen mekaniikan simulointi sekä törmäysten mallinnus. ODEa käytetään useissa peleissä kuten *[[BloodRayne 2]]*, *[[Call of Juarez]]* ja *[[S.T.A.L.K.E.R]]* sekä fysiikka- ja robotiikkasimulaattoreissa kuten Webots. ODEa ei ole sidottu minkään graafiseen rajapintaan.

## Lähteet

## Aiheesta muualla
*Viralliset kotisivut
Seututie 292

**Seututie 292** on Hyvikkälästä (Janakkalaan kuuluva taajama) valtatieltä 3 alkava seututie, joka päättyy valtatielle 12 Lammin kohdalla. Se kulkee valtatieltä 3 itään, Janakkalan keskustan läpi ja sieltä edelleen valtatielle 12, jossa tie muuttuu yhdystieksi 3190, joka vie Lammin keskustaan ja sieltä edelleen seututielle 317.
Dieter Boden

**Dieter Boden** (20. joulukuuta 1940 – 2. helmikuuta 2025) oli saksalainen diplomaatti, Euroopan turvallisuus- ja yhteistyöjärjestön vaalitarkkailun johtaja, joka sitä ennen palveli 2002–2005 Saksan liittotasavallan suurlähettiläänä Euroopan turvallisuus- ja yhteistyöjärjestössä.

Boden antoi henkilökohtaisen lausunnon Frankfurter Rundschaulle, jossa hän totesi Euroopan turvallisuus- ja yhteistyöjärjestön vaalitarkkailun aikaisemmat myönteiset arviot vääriksi sekä epäili väärinkäytöksiä Georgian presidentinvaalien ääntenlaskennassa tammikuussa 2008.

## Kirjallisuutta

*Dieter Boden: Europa - Der Zwang zu Reformen, syyskuu 1995
*Dieter Boden: Russlands Renaissance, heinäkuu 2006
*Dieter Boden: Neuer Partner Russland, lokakuu 2002

## Lähteet
Mattatias

**Mattatias** () oli juutalainen ylipappi, joka oli Juudas Makkabin isä ja yksi Makkabilaiskapinan johtajista. Hänestä on kerrottu Ensimmäisessä makkabilaiskirjassa. Kapina alkoi hänen kieltäydyttyään uhraamasta kreikkalaisille jumalille.
Turpiaalit

**Turpiaalit**, aikaisemmalta nimeltään **trupiaalit** (Icteridae) on pienikokoisten varpuslintujen heimo. Niitä esiintyy luonnonvaraisina Etelä-Amerikassa ja Pohjois-Amerikassa. Useilla lajeilla höyhenpeitteen pääväri on musta, ja höyhenpeitteeseen kuuluu myös yleensä keltaista, oranssia tai punaista väriä.

Turpiaaleihin kuuluu 30 sukua ja 102 lajia.

## Suvut

### [[Amerikanturpiaalit]] ''Euphagus''
* Korpiturpiaali *Euphagus carolinus*
* Peltoturpiaali *Euphagus cyanocephalus*

### [[Hohtoturpiaalit]] ''Molothrus''
* Hohtoturpiaali *Molothrus bonariensis*
* Kaulusturpiaali *Molothrus oryzivorus*
* Lehmäturpiaali *Molothrus ater*
* Pronssiturpiaali *Molothrus aeneus*
* Silkkiturpiaali *Molothrus rufoaxillaris*

### [[Hupputurpiaalit]] ''Chrysomus''
* Kastanjalakkiturpiaali *Chrysomus ruficapillus*
* Sitruunahupputurpiaali *Chrysomus icterocephalus*

### [[Kasikit]] ''Cacicus''

### [[Kosteikkoturpiaalit]] ''Agelasticus''
* Liekkisiipiturpiaali *Agelasticus thilius*
* Mustakosteikkoturpiaali *Agelasticus cyanopus*
* Perunkosteikkoturpiaali *Agelasticus xanthophthalmus*

### [[Kultapyrstöt]] ''Psarocolius''

### [[Lauluturpiaalit]] ''Dives''
* Lauluturpiaali *Dives dives*
* Peltolauluturpiaali *Dives warszewiczi*

### [[Mustaturpiaalit]] ''Curaeus''
* Mustaturpiaali *Curaeus curaeus*
* Pikkumustaturpiaali *Curaeus forbesi*

### [[Mölyturpiaalit]] ''Quiscalus''
* Antillienmölyturpiaali *Quiscalus niger*
* Kaitanokkaturpiaali *Quiscalus palustris*
* Mölyturpiaali *Quiscalus major*
* Nicaraguanturpiaali *Quiscalus nicaraguensis*
* Pihaturpiaali *Quiscalus lugubris*
* Pitkäpyrstöturpiaali *Quiscalus mexicanus*
* Purppuraturpiaali *Quiscalus quiscula*

### [[Preeriaturpiaalit]] ''Sturnella''
* Huilupreeriaturpiaali *Sturnella neglecta*
* Preeriaturpiaali *Sturnella magna*

### [[Punaolkaturpiaalit]] ''Agelaius''
* Antillienturpiaali *Agelaius humeralis*
* Kalifornianturpiaali *Agelaius tricolor*
* Kuubanturpiaali *Agelaius assimilis*
* Puertoriconturpiaali *Agelaius xanthomus*
* Punaolkaturpiaali *Agelaius phoeniceus*

### [[Ruohikkoturpiaalit]] ''Leistes''
* Isopreeriaturpiaali *Leistes loyca*
* Laidunturpiaali *Leistes bellicosa*
* Pampaturpiaali *Leistes defilippii*
* Punarintaturpiaali *Leistes superciliaris*
* Ruohikkoturpiaali *Leistes militaris*

### [[Suoturpiaalit]] ''Pseudoleistes''
* Keltasuoturpiaali *Pseudoleistes guirahuro*
* Ruskosuoturpiaali *Pseudoleistes virescens*

### [[Turpiaalit (suku)|Turpiaalit]] ''Icterus''

### [[Vuoriturpiaalit]] ''Macroagelaius''
* Kolumbianvuoriturpiaali *Macroagelaius subalaris*
* Tepuivuoriturpiaali *Macroagelaius imthurni*

### Lajeja, jotka ovat sukunsa ainoita

## Lähteet
Jordan EJ12

**Jordan EJ12** oli Gary Andersonin suunnittelema auto, jolla Jordan kilpaili kaudella 2002. Autoa ajoivat italialainen Giancarlo Fisichella ja japanilainen Takuma Satō. Auto käytti Elfin polttoainetta, Brembon jarruja, Hondan moottoria (sillä ehdolla, että Satō saa ajaa tallissa) ja Bridgestonen renkaita. Auton paino oli 600 kg, pituus 4600 mm, korkeus 950 mm ja akselinväli 3000 mm. 

Kauden alku oli tallille erittäin vaikea. Auto osoittautui epäluotettavaksi, Hondan moottorit eivät toimineet odotusten mukaan ja kaiken lisäksi rahatilanne oli heikko, vaikka talli saikin pääsponsorikseen saksalaisen kuriiripalvelun DHL. Tallin rahapulan kasvaminen johti lopulta siihen, että talli irtisanoi 40 työntekijää. Tämän seurauksena tallin tekninen johtaja erosi tehtävistään.

Fisichella avasi pistetilin vasta kauden kuudennessa kilpailussa, Itävallan GP:ssä, sijoittumalla tuloksissa viidenneksi. Hän ajoi uusi sijoituksensa Monacon ja Kanadan GP:ssä. Seuraavissa neljässä kilpailussa talli ei saanut yhtään pistettä. Fisichella katkaisi pisteettömyyden ajamalla kuudenneksi Unkarin GP:ssä. Kauden päättäneessä Japanin GP:ssä Satō ajoi kotiyleisönsä edessä viidenneksi, ja saavutti näin F1-uransa ensimmäiset pisteet.

Valmistajien MM-sarjassa Jordan sijoittui kuudenneksi yhdeksällä pisteellään, mikä oli tallin huonoin saavutus sitten kauden 1993 (3 p.). Kauden aikana autolla ei saavutettu yhtäkään voittoa, palkintopallipaikkaa, nopeita kierrosta tai paalupaikkaa.

## Formula 1 -tulokset

## Lähteet

## Aiheesta muualla

*Jordan EJ12 - Conceptcarz 
*Jordan EJ12 - The Formula One DataBase
*Jordan EJ12 - ChicaneF1
*Jordan EJ12 - F1Technical
*Jordan EJ12 - Stats F1
Juho Hoikkanen

**Juho Hoikkanen** (29. lokakuuta 1876 Laukaa &ndash; 1. kesäkuuta 1947 Kesälahti) oli kirjailija ja kansakoulunopettaja. 

Hoikkasen vanhemmat olivat talollinen Esaias Hoikkanen ja Maria Nieminen. Hän valmistui kansakoulunopettajaksi Jyväskylän seminaarista vuonna 1900 ja toimi sitten opettajana Loimaan Koljonkulmalla vuosina 1900–1913 ja sen jälkeen Äänekosken Koivistonkylän koululla 1913–1944. Hoikkanen harrasti kotiseututyötä ja hänen kirjojensakin tapahtumat sijoittuivat Äänekosken seudulle.   

## Teoksia
* *Suuria pyrkimyksiä*. Karisto 1915
* *Viinamäen Eenokki* : kertomus.  Kustannus Oy Kirja, Helsinki 1916
* *Jylhänmäkeläiset*. Kustannus Oy Kirja, Tampere 1918
* *Tuonen ahventa onkimassa*. Karisto 1919
* *Lohilahden opettaja* : romaani. Otava 1922
* *Jälleennäkeminen*, novelleja. Kirja, Helsinki 1924
* *Sokkosilla* : romaani. Otava 1925
* *Vangittu laulu* : romaani. Gummerus 1929

## Kirjallisuutta
* Jouni Kanerva: Juho Hoikkasen kirjailijakuva. Pro gradu-tutkielma 1965

## Lähteet
* Kuka kukin oli (Wikiaineisto)
* Ääneseutu-tietokanta: Juho Hoikkanen
Edvard Hannula

**Edvard Hannula** (23. maaliskuuta 1859 Nakkila – 11. maaliskuuta 1931 Porvoo) oli suomalainen Porvoon tuomiorovasti, valtiopäivämies sekä nuorsuomalaisen puolueen ja myöhemmin kokoomuksen kansanedustaja.

Hannulan vanhemmat olivat talollinen Johan Thomas Hannula ja Karolina Vilhelmiina Seppä. Hän pääsi ylioppilaaksi 1879 ja hänet vihittiin papiksi 1882. Hannula valmistui filosofian kandidaatiksi 1894 ja teologian kandidaatiksi 1901 sekä suoritti kirkkoherran tutkinnon 1896. Hannula opiskeli Leipzigin, Erlangenin, Oslon ja Uppsalan yliopistoissa vuosina 1894–1895 ja teki opintomatkoja Tanskaan 1903 sekä Saksaan 1907 ja 1913. Hän oli vt. kappalaisena Angelniemellä 1883–1885 ja Halikossa 1885, kappalaisena Vesilahdella 1885–1887, papistonapulaisena ja vt. kappalaisena Tampereella 1887–1890 sekä 2. kappalaisena Ruovedellä 1890–1897.

Hannula toimi kirkkoherrana Naantalissa 1897–1906 ja Viipurin maaseurakunnassa 1906–1912 sekä Turun tuomiokapitulin asessorina 1900–1906. Viimeksi Hannula toimi Porvoon tuomiorovastina vuosina 1912–1931. Hän oli myös opettajana; aluksi uskonnon opettajana suomalaisissa ja ruotsalaisissa tyttökouluissa 1887–1900 ja sitten uskonnon opettajana Turun naisopistossa 1901–1906. Opettajan työn ohella Hannula työskenteli toimittajana Kirkollisissa sanomissa 1888–1905 ja Kristillinen työmies-lehdessä 1906–1910. Hannula sai rovastin arvon 1907.

Hannula oli nuorsuomalaisen puolueen kansanedustajana 1909–1914 ja kokoomuksen kansanedustajana 1919–1922 edustaen Turun läänin pohjoista vaalipiiriä. Hän oli myös pappissäädyn jäsenenä säätyvaltiopäivillä 1897, 1899, 1900, 1904 ja 1905. Hannula osallistui kirkolliskokouksiin vuosina 1898, 1903, 1908 ja 1918.

Hannula oli naimisissa vuodesta 1883 Ellen Palmgrenin kanssa. Heidän poikansa olivat eversti ja sotahistorioitsija J. O. Hannula sekä jääkärieverstiluutnantti Erkki Hannula. Edvard Hannulan veli Frans Willehard Hannula (1855–1914) oli lähetyssaarnaajana Afrikassa johtaen Oniipan lähetysasemaa vuosina 1886–1894 ja myöhemmin hän toimi Suomen Lähetysseuran matkapuhujana kotimaassa 1894–1914.

## Lähteet
* 
* Kuka kukin oli (Wikiaineisto)
Lasse Paasikko

**Lasse Juhani Paasikko** (s. 1. lokakuuta 1959 Kiikka) on muusikko, säveltäjä, sanoittaja ja sovittaja. Hän soittaa koskettimia ja haitaria Finlanders-yhtyeessä, jota oli perustamassa vuonna 1984 Jussi Lammelan ja Aarne Hartelinin ohella.

Soittouran lisäksi Paasikko toimii myös tanssimusiikin kouluttajana.

## Lähteet

## Aiheesta muualla
* 
* 
*
Palazzo Spini Feroni

**Palazzo Spini Feroni** on palatsi Firenzessä, Italiassa. Sen rakennutti rikas kauppias Geri Spini vuonna 1289 maille, jotka hän oli hankkinut Santa Trinitan basilikan munkeilta.

Palazzo Spini Feroni oli aikanaan suurin yksityisomistuksessa ollut palatsi Firenzessä. Toinen suuri samalta ajalta ollut yksityisomistettu palatsi oli Palazzo Vecchio. Palatsin suunnittelusta vastasi todennäköisesti Arnolfo di Cambio tai tämän isä Lapo Tedesco. Rakennuksen alkuperäinen ulkonäkö on edelleen nähtävissä Domenico Ghirlandaion freskoissa Sassetti-kappelissa viereisessä Santa Trinitin basilikassa.

Palatsi oli 1300-luvulla jaettu Spinin perheen eli haaroille. Piazzaa vastapäätä oleva osa myytiin 1600-luvulla. Toscanan herttuan Cosimo III:nnen seurueeseen kuulut rikas markiisi Francesco Antonio Feroni sisusti palatsin uudestaan 1670-luvulla. Hän siirsi mm. Bernardino Poccettin freskon, ja Giovan Battista Foggini sekä Lorenzo Merlini tekivät uusia stukkokoristeita.

Vuonna 1824 Arnojoen puoleinen torni ja kaari purettiin. Vuonna 1846 Firenzen kunta osti palatsin, joka oli sitä ennen ollut hetken hotellina. Vuosina 1865–1871 Firenzen ollessa Italian pääkaupunki palatsia käytettiin toimistorakennuksena. Tuona aikana se myös osittain peruskorjattiin uuskeskiaikaiseen tyyliin.

Kuuluisa vaatesuunnittelija Salvatore Ferragamo osti palatsin 1920-luvulla. Rakennuksen toisessa kerroksessa on ollut vuodesta 1995 Salvatore Ferragamo -museo, jonka kokoelmissa on yli 10&nbsp;000 kenkää.

## Lähteet

## Aiheesta muualla

*Ferragamo-museon kotisivut
Christopher Bowman

**Christopher Bowman**  (30. maaliskuuta 1967 – 10. tammikuuta 2008) oli yhdysvaltalainen taitoluistelija ja näyttelijä. Hänestä käytettiin lempinimeä "Bowman the Showman". Bowman löydettiin Los Angelesissa hotellihuoneesta kuolleena 10.1.2008. Kuolinsyyksi epäillään huumausaineen yliannostusta. Aiemmin Bowman oli ollut vieroituksessa kokaiinin käytön vuoksi.

Taitoluistelu-urallaan Bowman saavutti kaksi mitalia maailmanmestaruuskisoissa, hopeaa 1989 ja pronssia 1990. USA:n mestaruuden hän voitti 1989 ja 1992. Albertvillen olympialaisissa 1992 Bowman oli neljäs ja sen jälkeen hän päätti aktiiviuransa. Sen jälkeen hän toimi valmentajana ja kommentaattorina.

Bowman tunnettiin myös tv-näyttelijänä. Jo lapsena hän esiintyi Pieni talo preerialla -tv-sarjassa yhden tuotantokauden ajan ja teki näyttelijän työtä myös urheilu-uransa jälkeen.

## Lähteet
*http://www.mtv3.fi/urheilu/muutlajit/uutiset.shtml/arkistot/muutlajit/2008/01/598853
*http://www.iltasanomat.fi/urheilu/uutinen.asp?id=1474840
Ruotsin Grand Prix 1975

**[[Ruotsin Grand Prix]]** 1975 oli Formula 1 -sarjan osakilpailu, joka ajettiin 8. kesäkuuta Anderstorpin radalla. Kilpailun voitti Niki Lauda, jolle voitto oli kauden kolmas.

## Tulokset

## Muuta
*Paalupaikka: Vittorio Brambilla - 1.24,63
*Vittorio Brambillan ainoa paalupaikka
*Nopein kierros: Niki Lauda - 1.28,267 kierroksella 61
* Kilpailu nähtiin Suomen televisiossa koosteena TV1:ssä selostajana Juha Jokinen.
* Helsingin Sanomat 8.6.1975
* Tony Brisen ainoa pistesija

## Lähteet
Hadsel

**Hadsel** on Norjan kunta. Se sijaitsee Nordlandin läänissä jakaantuneena Lofoottien ja Vesterålenin saaristoon. Sen keskustaajama on Stokmarknes. Muita merkittäviä taajamia on mm. Melbu. Hadselin nykyinen kunnanvaakuna on vuodelta 1976, sen neljä kultaista rengasta kuvaavat kunnan neljää pääsaarta Hadseløyaa, Hinnøyaa, Langøyaa ja Austvågøyaa. Vuoden 2023 alussa Hadselissa oli 8&nbsp;184 asukasta. 

Stokmarknesissa sijaitsee Hurtigruten-museo. Sen lähellä sijaitsee myös Skagenin lentokenttä joka on Norjan vilkkain pienkenttä vuosittaisella 100&nbsp;000 hengen matkustajamäärällään. Rikkonaiseen saaristoon levittäytyvän kunnan eri osat on yhdistetty toisiinsa lukuisin silloin ja tunnelein. Merkittävin niistä on joulukuussa 2007 avattu mantereelta Lofooteilla sijaitsevaan Fiskebøliin johtava Lofast-tietunneli.

Hadselin hallinnollisena johtajana on vuodesta 2022 toiminut Janne Kankaala. Pormestarina toimii Lena Arntzen.

## Media
Hadselissa ilmestyy paikallislehti *[[Vesteraalens Avis]]*.

## Kuvia

Hadsel kirke, Norway, 2006.jpg|Hadselin kirkko
Stokmarknes winter.jpg|Stokmarknes
Fylkesvei 885 Nordland.jpg|Maantie 885 Hadselin kunnassa.


## Tunnettuja henkilöitä
* Dag Jostein Fjærvoll (1947–2021), poliitikko
* Kjell-Børge Freiberg (s. 1971), poliitikko
* Asbjørn Herteig (1919–2006), arkeologi
* Oddrunn Pettersen (1937–2002), poliitikko

## Lähteet

## Aiheesta muualla
Hollannin Grand Prix 1975

**[[Hollannin Grand Prix]]** 1975 oli Formula 1 -sarjan osakilpailu, joka ajettiin 27. heinäkuuta Zandvoortin radalla. Kilpailun voitti James Hunt, jolle voitto oli kauden ensimmäinen.

## Tulokset

## Muuta
*Paalupaikka: Niki Lauda
*Nopein kierros: Niki Lauda - 1.21,54 kierroksella 55
*Ainoa Hesketh-tallin voitto

## Lähteet
Vihtori Herttua

**Herman Vihtori Herttua** (21. maaliskuuta 1886 Ylistaro – 14. syyskuuta 1941) oli suomalainen maanviljelijä, joka kuului Lapuan liikkeen johtoon 1930-luvun alussa.

Herttuan vanhemmat olivat talollinen Herman Herttua ja Anna Tarkkanen. Hän kävi kansakoulun ja toimi sitten maanviljelijänä kotiseudullaan. Herttua oli Ylistaron suojeluskunnan esikunnan ja piiriesikunnan jäsen, kuului Ylistaron kunnanvaltuustoon ja oli myös kokoomuspuolueen valtuuskunnan jäsen.

Huhtikuussa 1930 Herttua valittiin Lapualla pidetyssä kokouksessa Etelä-Pohjanmaalla syntyneen kommunisminvastaisen kansanliikkeen johtoon yhdessä Vihtori Kosolan ja Iivari Koiviston kanssa. Tätä kokousta pidetään Lapuan liikkeen varsinaisena syntyhetkenä. Herttua erotettiin liikkeen valtuuskunnasta kesäkuussa 1931, kun hän oli taloudellisten ongelmiensa vuoksi vuotanut sisäpiiritietoja ruotsalaisille sanomalehdille. Hän oli menettänyt omaisuutensa rahoitettuaan kieltolain aikana ylistarolaisten järjestämää pirtulaivaa, joka oli ajanut karille.

Herttua valittiin vuoden 1931 presidentinvaaleissa kokoomuksen valitsijamieheksi, mutta hän ei sairastumisen vuoksi voinut osallistua presidentin valintaan, johon lähetettiin hänen sijastaan varamies Viljo Knaapi.

Herttua jatkoi kommunismin vastaista toimintaansa myös Lapuan liikkeen jälkeen. Hän oli yksi Isänmaallinen kansanliikkeen perustajista, mutta samoin kuin Vihtori Kosola, hänet pian syrjäytettiin sen johdosta. 

Vuonna 1938 Herttua joutui poliisin kuultavaksi, kun Vietti Nykäsen asunnolta löydettiin kotietsinnän yhteydessä kirjeitä, joissa miehet suunnittelivat vallankaappausta. Suunnitelmien motiivina oli uusi hallitus, jonka kokoonpano ei miellyttänyt Herttuaa ja Nykästä. Tavoitteena oli syrjäyttää Carl Axel Lindh Vapaussodan Rintamamiesten Liiton johdosta ja sen jälkeen toteuttaa vallankaappaus liiton avustuksella. Nykäsen ja Herttuan yritykset taivutella Rintamamiesliittoa suunnitelmansa tueksi olivat julkisia ja tuloksettomia, jonka vuoksi Valtiollinen poliisi pääsi miesten jäljille.

## Lähteet
* Kuka kukin oli (Wikiaineisto)
* 
### Viitteet
Dave Kitson

**David Barry Kitson** (s. 21. tammikuuta 1980 Hitchin, Englanti) on englantilainen jalkapalloilija, joka edustaa Englannin Valioliigassa pelaavaa Stokea. Pelipaikaltaan hän on hyökkääjä.

## Ura

Arlesey Townin ja Cambridge Unitedin kautta Readingiin joulukuussa 2003 saapunut Kitson debytoi Championshipissa 10. tammikuuta 2004 1–1-tasapeliin päättyneessä ottelussa Ipswich Townia vastaan. Tammikuun siirtoikkunan aikana Reading-paitaan saapunut englantilainen pelasi kauden aikana (2003–2004) 17 ottelua, joissa hän teki 5 maalia. Seuraavalla kaudella Kitson oli hyvässä vedossa tehden 19 maalia 37 ottelussa. 18. syyskuuta 2004 ottelussa Gillinghamia vastaan Kitson teki ensimmäisen hattutemppunsa (kolme maalia yhdessä ottelussa) Readingin voittaessa 3–1. Kausi 2005–2006 oli Readingille ja Kitsonille hyvä: Reading nousi Valioliigaan ja Kitson onnistui maalinteossa peräti 22 kertaa.

Ensimmäisessä valioliiga ottelussaan Middlesbroughia vastaan Kitson joutui rajun taklauksen kohteeksi. Kitson loukkaantui tilanteessa ja palasi kentille vasta tammikuussa 2007 FA Cupin otteluun Birmingham Citya vastaan. Kyseisessä Middlesbrough-ottelussa Kitson teki myös ensimmäisen valioliigamaalinsa. Kauden aikana Kitson teki yhteensä 4 maalia (2 liigassa, 2 FA Cupissa).

Kaudella 2007–2008 Kitson sai kyseenalaisen kunnian olla ensimmäisen punaisen kortin saanut pelaaja.

## Aiheesta muualla
* Dave Kitsonin esittely Readingin sivustolla
Hemmo

**Hemmo** on miehen etunimi. Suomessa Hemmo on lyhentymä nimestä Hemminki, jonka skandinaavinen kantamuoto on *Hemming*. Nimi esiintyy myös Saksassa, jossa se on käsitetty Herman-nimen muunnelmaksi.

Hemmon ja Hemmingin nimipäivä on 22. toukokuuta. Digi- ja väestötietoviraston nimipalvelun mukaan nimi Hemmo on Suomessa annettu 1900-luvun alusta toukokuuhun 2025 mennessä 1&nbsp;181 henkilölle.

## Tunnettuja Hemmoja

* Hemmo Airamo (1893–1963), koomikko, näyttelijä ja teatteriohjaaja
* Hemmo Hakkarainen (1924–2001), näyttelijä
* Hemmo O. Hakkarainen (1920–2014), sotakirjailija 
* Hemmo Kallio (1863–1940), näyttelijä ja näytelmäkirjailija
* Hemmo Karja (s. 1993), näyttelijä
* Hemmo Louhivuori (1910–1981), säveltäjä, musiikinopettaja
* Hemmo Murto-Unkila (s. 1967), kauhu- ja tieteiskirjailija
* Hemmo Riihimäki (s. 2003), jalkapallomaalivahti
* Hemmo Silvennoinen (1932–2002), mäkihyppääjä

## Hemmo sukunimenä

* Kaarlo Hemmo (oik. Kaarlo Tiihonen, 1858–1940), suomalainen kirjailija
* Mika Hemmo (s. 1968), suomalainen siviilioikeuden professori
* Roland Hemmo (s. 1946), saksalainen ääninäyttelijä

## Kuvitteellisia Hemmoja
* Hemmo Paskiainen, sarjakuvahahmo
* Hevi-Hemmo, hahmo piirrossarjassa *[[Prätkähiiret]]*
* Sarjakuvahemmo, hahmo piirrossarjassa *[[Simpsonit]]*

## Lähteet
Stuart Golland

**Stuart Golland** (3. elokuuta 1945 – 11. syyskuuta 2003) oli englantilainen näyttelijä, joka tunnettiin ITV:n draamasarjasta *[[Sydämen asialla]]*. Siinä hän esitti Pub Aidensfield Armsin omistaja George Wardia tuotantokausina 1992–1996. Hän on esiintynyt sarjan 67 jaksossa.

Golland on myös näytellyt tv-sarjassa *[[Emmerdale]]*.

## Aiheesta muualla

*
Dresta

**Dresta** tai **Gangsta Dresta** (**Andre Wicke**, s. 18. huhtikuuta 1971 Compton, Kalifornia, Yhdysvallat) on yhdysvaltalainen hip hop -artisti  joka tunnetaan parhaiten yhteistyöstään Eazy-E:n kanssa vuonna 1993 kappaleella "Real Muthaphuckkin G's". Drestalla on nuorempi veli B.G. Knocc Out, jonka kanssa hän on tehnyt levyn nimeltä *[[Real Brothas]]*.

## Diskografia
### Albumit

## Lähteet
Kompletorio

**Kompletorio** () tarkoittaa rukoushetkeä päivän päätteeksi. Rukoushetket (hetkipalvelukset, hetkirukoukset) ovat pieniä jumalanpalveluksia, joissa luetaan psalmeja ja muita Raamatun tekstejä sekä lauletaan virsiä tai muita lauluja. Kompletorio kuuluu laudeksen ja vesperin ohella ns. suuriin rukoushetkiin. Päivän viimeisenä rukoushetkenä se päättää (lat. *complere*, päättää, täyttää) päivän rukoushetket. 

Perinteinen kompletorion järjestysː

* Johdanto (Herra, avaa minun huuleni) 
* Synnintunnustus ja synninpäästö
* Virsi tai hymni "Kun päivä painuu levolle" (Te lucis ante terminum) Suomen evankelis-luterilaisen kirkon virsikirja virsi 754
* Psalmi, joko psalmit 4, 91 ja 134 tai kirkkovuoden mukainen psalmi
* Lyhyt raamatunluku
* Lyhytvastauslaulu (responsorion)
* Lyhyt puhe tai mietiskelyteksti (voidaan jättää pois)
* Simeonin kiitosvirsi antifoneineen
* Rukousjakso
* Herran rukous
* Ylistys
* Loppusiunaus

Kompletorion alkuun voidaan liittää perinteinen *Valon rukous* (Lucernarium) Siihen sisältyy johdanto, valon hymni ("Phos hilaron" Suomen evankelis-luterilaisen kirkon virsikirja virsi 755a), kiitosrukous ja psalmi antifoneineen. Jos valon rukous liitetään kompletorion alkuun, valon rukouksen jälkeen jatkuu kompletorio raamatunluvusta.

Monilla rippikoululeireillä päivät päättyvät kompletorioon. Kompletorio voi olla myös kuin pienimuotoinen jumalanpalvelus.

## Lähteet

## Aiheesta muualla

* Rukous päivän päättyessä eli kompletorio (PDF) (Suomen ev. lut. kirkon jumalanpalvelusten kirjan mukaan)
Eva Gabor

**Eva Gabor** (11. helmikuuta 1919 Budapest, Unkari &ndash; 4. heinäkuuta 1995 Los Angeles, Kalifornia) oli unkarilaissyntyinen yhdysvaltalainen televisio- ja elokuvanäyttelijätär. 

Gabor tunnettiin parhaiten roolistaan Green Acres -televisiosarjassa.

## Ura

Eva Gabor tunnetaan ammatillisesti parhaiten luultavasti hänen televisiourastaan. Hänen tunnetuin roolinsa oli Lisa Douglasin rooli hyvin menestyneessä TV-sitcomissa *Green Acres*, jota tehtiin vuosina 1965–1971 ja jossa näytteli myös Eddie Albert. Sen lisäksi hän näytteli lukuisissa elokuvissa, muun muassa *Monte Criston vaimo* (The Wife of Monte Cristo, 1946), *Rakkaani, älä karkaa* (My Man Godfrey, 1957), *[[Gigi (elokuva)|Gigi]]* (1958), *Se alkoi suudelmasta* (It Started with a Kiss, 1959). Sen lisäksi hän toimi Disneyn elokuvien *[[Aristokatit]]* (The AristoCats, 1970) Herttuattaren sekä *[[Pelastuspartio Bernard ja Bianca]]* (The Rescuers, 1977) ja *[[Bernard ja Bianca Australiassa]]* (The Rescuers Down Under, 1990) Biancan äänenä. 

Gabor on saanut televisiourastaan tähden Hollywood Walk of Famelle.

## Yksityiselämä
Gabor kuului tunnettuun näyttelijäperheeseen. Hänen äitinsä Jolie Gabor (29. syyskuuta 1894 &ndash; 1. huhtikuuta 1997) ja siskonsa Zsa Zsa Gábor (6. helmikuuta 1917 &ndash; 18. joulukuuta 2016) sekä Magda Gabor (11. kesäkuuta 1914 &ndash; 6. kesäkuuta 1997) tekivät kaikki uraa näyttelijöinä. 

Eva Gabor oli perheen ensimmäinen, joka muutti Yhdysvaltoihin. Gabor oli elämänsä aikana viisi kertaa naimisissa ja kaikki avioliitot päättyivät eroon. Lapsia hänellä ei ollut. 

Gabor kuoli hengityksen lamaantumiseen kesällä 1995. Vaikka hän olikin sisarusparven nuorin, hän kuoli ennen siskojaan ja äitiään.

## Lähteet

## Aiheesta muualla

* 
* Eva Gabor NNDB:ssä
Lehtiruusuke

**Lehtiruusuke** on samasta kohtaa vartta eri suuntiin kasvaneiden lehtien muodostama kokonaisuus. Kasvien lehtiruusuke sijaitsee yleensä varren alaosassa, aivan maanrajassa, jolloin sitä voidaan nimittää myös **tyviruusukkeeksi**. Lehtiruusuke on tyypillinen muun muassa asterikasveilla (Asteraceae) ja ananaskasveilla (Bromeliaceae). 

Jotkut, yleensä kaksivuotiset kasvit saattavat muodostaa ensimmäisenä vuonnaan vain lehtiruusukkeen, joka talvehtii vihreänä maanrajassa suojassa lumen alla, ja kasvattaa loput seuraavana vuonna. Tällaisia kasvilajeja ovat esimerkiksi ukontulikukka (*Verbascum thapsus*), rohtosormustinkukka (*Digitalis purpurea*) ja kyläneidonkieli (*Echium vulgare*).

## Kuvia

Tiedosto:Verbascum thapsus leaf4 (16378774665).jpg|Ukontulikukan ensimmäisenä vuotenaan kasvattama lehtiruusuke.
Tiedosto:Digitalis purpurea20090914 134.JPG|Sormustinkukan lehtiruusuke.
Tiedosto:Gewöhnlicher Natternkopf Echium vulgare 2866.jpg|Kyläneidonkielen (*Echium vulgare*) lehtiruusuke ja vieressä kukkiva kasvi.


## Lähteet
Nurminahikas

**Nurminahikas** (*Marasmius oreades*) on nahikkaiden (*Marasmius*) sukuun kuuluva lahottajasieni, joka on pienikokoinen ja herkullinen ruokasieni. Sillä on 2–5 cm leveä lakki ja 4–8 cm pitkä, 0,3–0,7 cm paksu, sitkeä jalka. Se kasvaa tyypillisesti nurmikoilla, hakamailla, metsäruohikossa avoimella maalla ja rantatörmillä. Nurminahikas muodostaa kasvupaikoillaan yleensä suurehkoja ympyrämäisiä kasvustoja eli niin kutsuttuja noidankehiä. Nurminahikas on yleinen Lappia myöten ja sitä esiintyy kesäkuusta lähtien.

Nurminahikkaan malto on hailakkaa, kuivana miellyttävän yrtintuoksuista. Sen maku on mieto ja itiöpöly valkoista. Ruoaksi valmistettaessa on nurminahikkaan jalka leikattava pois sitkeyden takia, muuten sieni on hyvä, herkullinen ruokasieni.

Nurminahikkaan nimi tulee kreikan kielen sanasta *oreade*, joka tarkoittaa vuoriketjua.

## Lähteet

## Aiheesta muualla
*
Tyhjiä pulloja, bensaa ja tulta

__NOTOC__
**Tyhjiä pulloja, bensaa ja tulta** on punkia soittavan Aivolävistyksen toinen albumi, jonka julkaisi vuonna 2005 Kulttuurituotanto-osuuskunta Raymond.

## Kappaleet
#Tyhjiä pulloja, bensaa ja tulta
#Vittuun homofobia
#Ja me olemme edelleen hiljaa
#Vastaan fasismia
#Ei käy
#Ulos häkistä
#Kapitalistinen manifesti
#Samaan aikaan toisaalla
#Mahdotonta hengittää
#Me olemme vallankumous
#Laiha, laihempi, laihin

## Kokoonpano
* Juuso – laulu
* Kimmo – kitara
* Oskari – basso
* Matu – rummut, taustalaulu

## Arvostelut
* Soundi: 

## Lähteet
Lehtolohisieni

**Lehtolohisieni** (*Laccaria amethystina*, aikaisemmin "sinipunainen lohisieni" tai "sinipunalohisieni") on pienikokoinen lohisienten sukuun kuuluva vähämerkityksinen ruokasieni.

Lehtolohisienen tunnusomaisin piirre lienee sinivioletti väri. Sienen lakki on 2–6 senttimetriä leveä, violetinvärinen, kosteusmuuntuva ja kuivana melkein valkoinen tai hieman harmaan-violetinsävyinen. Lehtolohisienen jalka on 3–10 senttimetriä pitkä, 4–8 millimetriä paksu ja valko-violettisävyisenkirjava. Heltat ovat harvat ja violetit. Sienen malto on violettia ja itiöpöly valkoista.

Lehtolohisieni kasvaa tavallisimmin lehtomaisissa metsissä ja puistoissa. Se kasvaa erityisesti pyökin ja tammen seuralaisena. Sieni voi kasvaa myös rehevissä havumetsissä. Lehtolohisientä esiintyy Etelä-Suomessa.

Lehtolohisieni on syötävä sieni, mutta se on mauttomuutensa takia vähämerkityksinen.

Lehtolohisienen tieteellinen nimi tulee latinan sanasta *amethystinus*, joka tarkoittaa ametistinväristä.

## Lähteet

## Aiheesta muualla
* Laji.fi: Lehtolohisieni
Myyrmäki-halli

**Myyrmäki-halli** on Vantaan Myyrmäessä sijaitseva, urheilupuiston yhteydessä toimiva yleisurheilu- ja jalkapallohalli. Yleisurheilua varten hallista löytyy juoksusuora, pituus- ja kolmiloikkapaikka, seiväskuoppa sekä heittopressu. Halli on valmistunut 1991. Sen keskellä olevan pelikentän koko on 100 × 61 metriä ja vapaa korkeus keskeltä mitattuna 18 metriä. Nykyinen, vuonna 2001 asennettu kentän pinnoite on Saltex Greenie -tyyppinen jalkapallonurmi. Hallin valaistus on 500 luksin vahvuinen. Hallin yhteydessä on myös kahvio sekä neuvottelutilat.

## Lähteet
Tuija Helander

**Tuija Helander** (ent. **Helander-Kuusisto**, s. 23. toukokuuta 1961 Eura) on suomalainen pikajuoksija. Hän on voittanut henkilökohtaisilla matkoilla ulkoradoilla 12 Suomen mestaruutta. Päälajissaan 400 metrin aitajuoksussa hän on kymmenkertainen mestari, ja hänen ennätysaikansa 54,62 vuodelta 1987 oli Suomen ennätys vuoteen 2022 asti.

Helander on jatkanut urheilemista keuhkosairauden ja hänelle vuonna 2000 tehdyn keuhkojensiirron jälkeen. Hänet valittiin vuoden vammaisurheilijaksi vuonna 2005. Seuratasolla hän on edustanut Euran Raikua ja Turun Urheiluliittoa.

Helander valmistui ekonomiksi Turun Kauppakorkeakoulusta 1990. Helander on mukana Sydän- ja keuhkosiirrokkaat – Syke ry:n toiminnassa, ja hän on toiminut yhdistyksen Syke-lehden vastaavana toimittajana vuodesta 2013 alkaen.

## Saavutukset
*400 metrin aitajuoksu
**7. sija Los Angelesin kesäolympialaisissa 1984
**5. sija Yleisurheilun maailmanmestaruuskilpailuissa Roomassa 1987 
**Suomen mestari: 1977, 1980, 1982, 1983, 1984, 1985, 1986, 1987, 1989, 1990
**SM-hopea: 1978, 1979
**SM-pronssi: 1981
*400 metrin juoksu
**Suomen mestari: 1985, 1987
**SM-hopea: 1989
*100 metrin juoksu
**SM-hopea: 1985
*Viisiottelu
**SM-hopea: 1978

## Lähteet
* 
### Viitteet
Feastem

**Feastem** on raahelainen Grindcore-yhtye, joka on perustettu vuonna 2005. Yhtye julkaisi seuraavana vuonna EP-levyn *Psychotic Excess*, ja vuonna 2007 yhtye julkaisi *Worthless Promo*n. Vuoden 2007 lopussa yhtye pääsi Finnvox-studioon äänittämään tulevaa debyyttiään *Fear In Concrete*, joka julkaistiin singaporelaisen Scrotum Jus Recordsin kautta 2008 vuoden lopussa. Kesän 2009 Out of tour condition kiertueen jälkeen yhtye alkoi äänittämään toista pitkäsoittoa, World Deliriumia. Samalla Kari korvattiin Petrillä. Levy julkaistiin Obscene Productions -levy-yhtiön kautta tammikuussa 2011. Yhtye kävi Euroopan kiertueella Kill The Clientin kanssa ja julkaisi heidän kanssa 12" split vinyylin. Kiertueen jälkeen Antti jäi pois bändistä ja tilalle tuli Niko Lainas. Yhtye julkaisi 2013 kesällä kolmannen pitkäsoittonsa Avaritia Humanaen.

## Nykyiset jäsenet
* Petri Eskelinen – laulu (2010–)
* Olli Nokkala – kitara (2005–)
* Niko Lainas - bassokitara (2013-)
* Patrik Fält – rummut (2005–)

### Entiset jäsenet
* Kari Kallioinen – laulu (2005–2010)
* Mikko Matela – rummut
* Antti Saarilampi – bassokitara (2005–2013)

## Diskografia
### Studioalbumit
* 
* 
* 
*Graveyard Earth (2020, Lixiviat Records, EveryDayHate)

### EP:t
* 
* 

### Split-albumit
* 
* 

## Aiheesta muualla
* Yhtyeen kotisivu
* 
* Yhtyeen Bandcamp
* Yhtyeen YouTube-kanava
Kuopio-halli

**Kuopio-halli** sijaitsee Kuopion keskustan länsiosassa, Hatsalan alueella Opistotiellä. Rakennus valmistui vuonna 1992 ja hallissa on täysimittainen jalkapallon hallikenttä. Hallissa järjestetään eri palloilulajien korkeimpien sarjatasojen otteluiden sekä yleisurheilun lisäksi myös suurempia yleisötapahtumia, kuten konsertteja ja messuja.

Pelikentän koko on 100 × 64 metriä ja vapaa korkeus on keskeltä mitattuna 20,5 metriä. Alustana on vuonna 2019 keväällä uusittu tekonurmi. Halli valaistaan 1000 luksin voimin, mikä mahdollistaa televisioinnin. Juoksurata on sisältä 337 metrin ja ulkoa 359 metrin pituinen, ratoja juoksusuoralla on 7. Hallin hyötypinta-ala on 14.000 neliömetriä.  

Kiinteissä katsomoissa on tilaa 1&nbsp;300 henkilölle, ja sen lisäksi siirtokatsomoita on 1&nbsp;000 hengelle. Yleisöä halliin mahtuu kerralla 9000 henkilöä. Palveluihin kuuluu myös kuntosali, 56 paikkainen kahvio, sekä useita neuvottelutiloja.

## Lähteet
Käsikirjoittajien lakko 2007–2008

**Käsikirjoittajien lakko 2007–2008** oli kahden yhdysvaltalaisen käsikirjoittajien ammattiliiton, Writers Guild of America, East (WGAE) sekä Writers Guild of America, West (WGAW), järjestämä lakko, joka alkoi 5. marraskuuta 2007 ja päättyi 13. helmikuuta 2008. WGAE ja WGAW edustavat yhdysvaltalaisten elokuvien, televisiosarjojen ja radio-ohjelmien käsikirjoittajia. Lakon vastapuolena oli työnantajajärjestö Alliance of Motion Picture and Television Producers (AMPTP).

Lakossa oli yli 12&thinsp;000 käsikirjoittajaa. Lakko päättyi, kun käsikirjoittajien ammattiliitto hyväksyi jäsenäänestyksessään sopimuksen, joka sisälsi uudet ehdot käsikirjoittajien töiden käyttämisestä internetissä ja DVD-julkaisuilla.

Edellinen vastaava lakko oli vuonna 1988. Se kesti 21 viikkoa ja kuusi päivää ja sen arvioidaan maksaneen Yhdysvaltain elokuvatuotannolle yli 500 miljoonaa dollaria (870 miljoonaa vuoden 2007 dollareissa).

## Lähteet

## Aiheesta muualla

*
Mogul-hanke

**Mogul-projekti** oli Yhdysvaltojen ilmavoimien salainen hanke, jossa käytettiin korkealla lentäviä ilmapalloja. Pallojen tehtävä oli kuunnella ääniaaltoja Neuvostoliiton ydinasekokeista. Mogul-projekti jatkui vuodesta 1947 vuoteen 1948. 

## Katso myös
* Roswellin tapaus
Get Damned

__NOTOC__
**Get Damned** on yhdysvaltalaisen metalcore-yhtyeen The Agony Scenen kolmas albumi. Se julkaistiin 23. lokakuuta 2007.

## Kappaleet
# 
# 
# 
# 
# 
# 
# 
# 
# 
# 
# 

## Kokoonpano
;Yhtye
* Michael Williams – laulu
* Brian Hodges – kitara, bassokitara
* Chris Emmons – kitara
* Matt Horwitz – rummut
* John Pettibone – laulu (kappale 13)

;Tuotanto
* Andreas Magnusson – tuottaja
* Ryan Clark – grafiikka

## Arvostelut
* AllMusic: 
* Imperiumi.net: 
* The Metal Forge: 1/10

## Lähteet

## Aiheesta muualla
* 
*
Lentopallon seurajoukkueiden Pohjoismaiden-mestaruusturnaus

**Lentopallon seurajoukkueiden Pohjoismaiden-mestaruusturnaus** on Pohjoismaiden seurajoukkueiden välillä käytävä lentopalloturnaus, joka järjestettiin ensimmäistä kertaa vuonna 2008. Pohjoismaiden-mestaruusturnauksen tavoitteena on saada joukkueille lisää kansainvälisen tason pelejä sekä kehittää pohjoismaisen lentopallon tasoa ja yhteistyötä maiden ja seurojen välillä.

## Vuoden 2008 turnaus

Vuonna 2008 sekä naisten että miesten lopputurnaukset järjestettiin Suomessa.

Miesten pelipaikkana toimii 25.–27. tammikuuta 2008 Kerttulan liikuntahalli Raisiossa. Miesten lopputurnaukseen karsintojen kautta tiensä selvittivät ruotsalainen Falkenberg sekä norjalainen Førde. Isäntäjoukkue Raision Loimu pääsi suoraan lopputurnaukseen. Suomalaisille joukkueille olisi ollut tarjolla toinenkin suora lopputurnauspaikka, mutta mikään liigajoukkue ei ilmaissut kiinnostustaan mitellä Pohjoismaiden-mestaruudesta.

Naisten lopputurnaus järjestettiin Salossa 26.–27. tammikuuta. Suomesta olivat mukana Salon Viesti ja Someron Pallo. Ruotsista mukaan tuli Elverket ja Norjasta Koll.

## Mitalistit

### Miehet

### Naiset
Frankfurter Rundschau

**Frankfurter Rundschau** on 1. elokuuta 1945 ilmestymisensä aloittanut Frankfurt am Mainissa ilmestyvä sanomalehti. Se oli yhdysvaltalaisten miehitysalueella ensimmäinen ilmestymisensä aloittanut saksankielinen lehti. Lehden omistaa Druck und Verlagshaus Frankfurt am Main GmbH ja sen levikki on yli 181&nbsp;000. Se edustaa liberaalia vasemmistolaista näkemystä.

## Aiheesta muualla
*FR-online
The Red Jumpsuit Apparatus

**The Red Jumpsuit Apparatus** on vuonna 2003 perustettu vaihtoehto-/emorockia soittava yhtye Jacksonvillestä, Floridasta.

## Historia
The Red Jumpsuit Apparatus aloitti paikallisena yhtyeenä Middleburgissa, Floridassa.
Yhtyeen ensimmäinen demo ilmestyi vuonna 2005, minkä jälkeen he lähtivät demo-kiertueelle "Ass Shaker", "Justify" and "Face Down" -demoversioiden kanssa. Vuoden 2006 loppupuolella he julkaisivat ensimmäisen LP-levynsä, *Don`t You Fake It*, singleillä "Face Down", "False Pretense", "Your Guardian Angel" ja "Damn Regret", joka myi kultaa 27. marraskuuta.

## Jäsenet
*Ronnie Winter - Laulu
*Elias Reidy - Soolokitara
*Joey Westwood - Basso
*Duke Kitchens - Rytmikitara
*Jon Wilkes - Rummut

## Albumit
*2005: The Red Jumpsuit Apparatus
*2006: Ass Shaker/Justify/Face Down EP
*2006: Don't You Fake It
*2007: AOL Sessions Undercover-EP
*2009: Lonely Road
*2010: Hell or High Water EP
*2011: Am I The Enemy
Weetabix

**Weetabix** on samannimisen yhtiön tuottama aamiaismuropatukkamerkki. Weetabix-murokkeita tarjotaan kulhossa maidon ja hillon, hedelmien tai sokerin kanssa. Maidossa liotessaan Weetabix muuttuu vähitellen puuromaiseksi.

Weetabix Original on aamiaismuro, joka koostuu pääasiassa täysjyvävehnästä. Muita ainesosia ovat ohramallasuute sekä pieni määrä sokeria ja suolaa. Tuote tunnetaan yksinkertaisesta reseptistään ja vähäisestä ainesosamäärästään. Weetabix Original on ravitsemuksellisesti runsaskuituinen sekä vähäsokerinen ja vähäsuolainen vaihtoehto, ja sille on myönnetty Sydänmerkki. 

Suomessa Weetabixia markkinoi Oy Transmeri Ab.

## Historiaa
Weetabix juontaa juurensa australialaisen Edward Halseyn vuonna 1898 perustamaan viljapohjaisia elintarvikkeita valmistaneeseen Sanitarium Health Food Companyyn, joka kehitti täysjyvävehnästä puristetun Granose-murokkeen. Yritys osti vuonna 1926 kasvisruokaa suosivan seitsemännen päivän adventismiliikkeen perustaman The Grain Companyn, jonka Weet-Bix-niminen makeutettu vehnämuroke oli noussut Granosen kilpailijaksi Australiassa. Vuonna 1932 kolme eteläafrikkalaista adventistia muutti Englantiin perustamaan sinne Weetabix Limitedin valmistaakseen omaa versiotaan australialaistuotteesta. Brittiyhtiö teki pian sopimuksen yhdysvaltalaisen American Cereals Companyn kanssa, ja Weetabix alkoi levitä myös Pohjois-Amerikkaan. Omistajanvaihdoksen myötä Weetabix kuitenkin vetäytyi Amerikan markkinoilta 1947 ja palasi sinne vasta 1981. Vuonna 1971 Weetabix-yhtiö toi markkinoille toisen menestystuotteensa, Alpen-myslin. Vuonna 2000 Weetabix nousi Britannian eniten myydyksi aamiaismurotuotteeksi.

## Lähteet
* http://fi.weetabix.fi/brands/weetabix/
* 
### Viitteet

## Aiheesta muualla
*alkuperäisen Weet-Bixin tarkka syntyhistoria, kirj. John Baskerville Bagnall